internet vaartha 129 Views
సింగపూర్‌ : భారత్‌ ప్రభుత్వరంగ విద్యుత్‌ఉత్పత్తి దిగ్గజం ఎన్‌టిపిసి తాజాగా 500 నుంచి 700 మిలియన్‌ డాలర్ల మసాలా బాండ్లను జారీచేసి భారీ మార్కెట్లనుంచి నిధులు సమీకరిస్తోంది. లండన్‌, హాంకాంగ్‌, సింగపూర్‌ మార్కెట్లనుంచి ఈ ఏడాది నవంబరునుంచి నిధుల సమీకరణ తల పెడుతుందని అంచనా. ఈ నిధులను ప్రస్తుతం అమలులో ఉన్న ప్రాజెక్టులకు వినియోగిస్తామని ఎన్‌టి పిసి ఫైనాన్స్‌ డైరెక్టర్‌ సిఎఫ్‌ఒ కులామణి బిస్వాల్‌ వెల్లడించారు. సింగపూర్‌ ఎక్ఛేంజిలోమసాలా బాండ్‌ హబ్‌ను ఆయన ప్రారంభించారు. ఎన్‌టిపిసి పరంగా ఇందుకు సంబంధించి లండన్‌, హాం కాంగ్‌, సింగపూర్‌లలో రోడ్‌షోలు కూడా నిర్వ హిస్తుందన్నారు. ఈబాండ్లనుఎస్‌జిఎక్స్‌ ఎక్ఛేం జిలో జాబితాచేసింది. ఎన్‌టిపిసివార్షిక వ్యయం 4.5 బిలియన్‌ డాలర్లుగా ఉంది. ఎక్కువశాతం నిధులను ఏడాది క్రితం వరకూ చూస్తే 3.74 బిలియన్‌ డాలర్లు ఆర్థికరంగా బలపడిన మార్కె ట్ల నుంచే సేకరించింది. ఈ ఏడాది ఆగస్టు నెల లోనే గ్రీన్‌ మసాలా బాండ్లపేరిట సోలార్‌ ప్రాజెక్టుల కోసం 300 మిలియన్‌ డాలర్లు సేకరించింది. వీటిని కూడా ఎస్‌జిఎక్స్‌లో జాబితాచేసింది. ఎస్‌జిఎక్స్‌లో ప్రారంభించిన సందర్భంగా బిస్వాల్‌ మాట్లా డుతూ ఎన్‌టిపిసి కనీసం 835 మిలియన్‌ డాలర్లను విదేశీ మార్కెట్ల నుంచి సేకరిస్తుందని, భారత్‌ నుంచి 2.12 బిలియన్‌ డాలర్లు సమీకరిస్తామని చెప్పారు. ఈ ఆర్థికసంవత్సరం నిర్ధారించిన మూలధన ప్రణాళిక 4.48 బిలియన్‌ డాలర్ల నిధులను సమీకరిస్తామన్నారు. అంతర్గత వనరుల ద్వారా 1.53 బిలియన్‌ డాలర్లు ఉన్నాయని, రుణభారం 2.96 బిలియన్‌ డాలర్లుగా ఉందని కంపెనీ ప్రకటించింది.